b'\n_START_ARTICLE_\nWuppertal\n_START_SECTION_\nHist\xc3\xb2ria\n_START_PARAGRAPH_\n\xc3\x89s una ciutat de recent creaci\xc3\xb3. Es va fundar el 1929, per agregaci\xc3\xb3 de Elberfeld, Barmen i altres nuclis menors de l\'entorn. El nom significa "vall del Wupper", en refer\xc3\xa8ncia al riu que creua la ciutat._NEWLINE_Les primeres evid\xc3\xa8ncies que es tenen sobre poblament als nuclis hist\xc3\xb2rics es remunten des de l\'any 1000 aC en l\'edat de ferro pels vestigis trobats durant l\'excavaci\xc3\xb3 que es va realitzar l\'any 2003. Al lloc d\'excavaci\xc3\xb3 de 2m x 3m tamb\xc3\xa9 es van trobar diverses cer\xc3\xa0miques que proven la pres\xc3\xa8ncia d\'un assentament permanent._NEWLINE_Els inicis dels barris que avui en dia formen Wuppertal van comen\xc3\xa7ar a poblar-se a la fi del primer mil\xc2\xb7lenni. Els seus noms van apar\xc3\xa8ixer per primera vegada documentats a les seg\xc3\xbcents dates: Cronenberg 1050, Barmen 1070, Elberfeld 1161, Scholl 1182, Ronsdorf 1246, Beyenburg 1298, Langerfeld 1304, D\xc3\xb6nberg 1355 i Vohwinkel 1356. Gaireb\xc3\xa9 totes aquestes comunitats eren propietat del ducat de Berg._NEWLINE_El maig i juny del 1943, i el mar\xc3\xa7 1945 durant la Segona Guerra Mundial la ciutat de Wuppertal va ser bombardejada pels aliats, 6500 persones van morir per les bombes o la tempestat de foc i 38% de la superf\xc3\xadcie urbanitzada va ser anniquilada._NEWLINE_Encara perviuen barris hist\xc3\xb2rics com l\'\xc3\x96lberg \xc2\xabTur\xc3\xb3 de l\'oli\xc2\xbb, amb cases obreres, restaurades amb molta sol\xc2\xb7licitud. i tamb\xc3\xa9 uns barris m\xc3\xa9s elegants, de cases burgeses. A Wuppertal s\'han catalogat m\xc3\xa9s de 4.500 monuments nacionals, de per\xc3\xadodes com el Classicisme, el Modernisme - Art Nouveau o la Bauhaus. Un dels monuments m\xc3\xa9s coneguts \xc3\xa9s la Stadthalle, una sala de concerts inaugurada en 1900 pel k\xc3\xa0iser Guillem II. En l\'\xc3\xa0mbit de l\'art modern no \xc3\xa9s menys important el teatre de la ballarina Pina Bausch._NEWLINE_A Wuppertal hi ha la seu de l\'Institut Wuppertal del clima, medi ambient i energia, un dels principals centres per a l\'estudi del clima a la Uni\xc3\xb3 Europea.'